text: Cykelhjelm med indbygget cykellås
  19 marts 2015 kl. 17.54
  Tre elever fra 8. klasse på Tandslet Friskole på Sydals har fået en sjov og sikker ide: En cykelhjelm med indbygget cykellås.
  De tre, Lucas Hansen, Christoffer Wolff og Rune Thomsen, har kvalificeret sig til semifinalen i Unge forskere. Den holdes på tirsdag på Universe i Nordborg.
  Her vil 40 syddanske elever kæmpe om at blive vindere af den regionale semifinale - og dermed sikre sig en plads i den afgørende finale i slutningen af april i København.
  Vinderne får 25.000 kr. til klassekassen, så opbakningen er stor. 
  De tre fik ideen, fordi de oplevede, at det var trælsat skulle slæbe rundt på cykelhjelmen, når de var på strøgtur i Sønderborg. Og cyklen skal jo også låses.
  Så løsningen var simpel: En cykellås bliver lagt ind i cykelhjelmen, så både hjelm og cykel er tyverisikret. Og hænderne er fri?.
  Hør Lucas Hansen, Christoffer Wolff og Rune Thomsen fortælle om deres ide (1:24)
  